ישי לפידות

ישי לפידות (נולד בל' בכסלו תשכ"ח, 1 בינואר 1968) הוא זמר, מלחין, שחקן, שדרן, מנחה, פובליציסט ואיש תקשורת חרדי־מודרני. סולן להקת אוף שימחעס ולשעבר מנהלה המוזיקלי של להקת הקינדרלעך. זוכה פרס אקו"ם.

==ביוגרפיה==

נולד באבן שמואל, שם שהו הוריו בשליחות חינוכית. בגיל ארבע עברה משפחתו לשכונת זיכרון מאיר בבני ברק. אביו אהרון, למד בישיבת מרכז הרב ובישיבת עזתה. בהמשך היה לרב צבאי ושירת במשך כ-30 שנה בתפקיד רב חיל המודיעין. אמו מרים היא בתו של משה עירוני, בן עירו של החזון איש, קוסובה, שעלה עמו לארץ ישראל.

למד בישיבת אור ישראל לצעירים ולאחר מכן בישיבת קול יעקב, ישיבת ירוחם (בראשות הרב רפאל יונה טיקוצ'ינסקי) וישיבת מיר. בגיל 22 התגייס לצה"ל ושירת כמורה חייל.

בשנות השמונים עסק בהלחנה ובניצוח על מקהלות בתי ספר. בתחילת שנות התשעים יצאה לאור סדרת התקליטים "חסידיש" של האחים ברונר שרוב לחניו הם של לפידות, ובהם הלהיטים "הוא יגאל אותנו", "ואתה קדוש", "ה' מה רבו צרי".

בשנת 1996 הקים את להקת הדאנס החסידית אוף שימחעס.

בשנת 2005 הקים יחד עם המפיק דוד פדידה את להקת הילדים "קינדרלעך" ושימש כמנהלה האמנותי. בשנת 2011 הקים עם עמירן דביר את להקת הרוק הדתית "יא בה ye", לאחר תקופה עזב את קינדערלך.

הלחין שירים חסידיים רבים שמילותיהם מהמקורות אך רבים מלחניו הם למילים מקוריות שלו כמו הלהיט "עלה קטן שלי" שכתב והלחין בעבור אברהם פריד וזכה לגרסאות כיסוי של דודו אהרון עופר לוי ואחרים.

בשנת 2008 הוציא אלבום סולו ראשון בשם "ואני המנגינה שלכם".

בשנת 2000 התחיל להגיש לתוכנית ברדיו קול חי בימי שלישי, לאחר כמה חודשים זה עבר ליום שישי בשם "אישי בשישי" בימי שישי ברדיו קול חי, ב-26 במאי 2020 הגיש את תוכנית האחרונה שלו ברדיו קול חי.

הגיש בין השנים 2007–2010 תוכנית לילדים ביום שישי בערוץ 10 בשם "חמישה בעקבות הפרשה" העוסקת בפרשת השבוע.

בין השנים 2011–2015 היה חבר ה"וועדה המקצועית" בתוכנית המציאות בית ספר למוזיקה בערוץ 2.

זכה ב-2013 בפרס אקו"ם לזמר חסידי.

בקיץ 2013 חבר למפיק יוחאי כפיר איתו הקים את הלייבל YOYO למוזיקה ותרבות יהודית שבין השאר מייצג את ההרכב המוזיקלי "מועצת השירה היהודית" המתרכז בשירה יהודית נוסטלגית.

באותה שנה אף נעשה מנהל מוזיקלי בלהקת הילדים "צמד ילד" שאותה הקים יחד עם איש יחסי הציבור אריה הנץ. בצמד כיכבו 3 צמדים לאורך השנים, הבולט שבהם הצמד השני, בו השתתף יונתן זיו, שותפו להמשך הדרך של ישי ברבות מהופעותיו הטלוויזיוניות והבימתיות.

ב-2017 הקים את להקת הפופ היהודי "אוומן".

באותה שנה הוציא, יחד עם צמד ילד- יונתן זיו ורועי אלקיים, גרסת כיסוי לשיר "תעיתי כשה אובד" (בקש עבדך) של הראל טל. 

רבים מלחניו הפכו ללהיטים, ביניהם: "הוא יגאל אותנו" (בביצוע אריה ברונר) "מודה אני" ו"עלה קטן שלי" (בביצוע אברהם פריד) "עם ישראל לא מפחד" (בביצוע יעקב שוואקי), "אשת חיל" ו"אלע חסידים".

ב-3 ביולי 2020 החל לשדר תוכנית בשם "אישי בשישי" בימי שישי בקול פליי', מאוגוסט 2020 הוא משדר שם תוכנית פותחים שבוע בכל במוצאי שבת ובמאי 2022 הפסיק לשדר את התכנית.

באוגוסט 2020 הוציא ביחד עם שוקי סלומון את "שיר השמחה".

הגיש תוכנית אקטואליה יומית, "שמונה אפס אפס", ברדיו "קול ברמה", לצד העיתונאי יקי אדמקר.

החל משנת 2020 הנחה למשך ארבע עונות ביחד עם יונתן זיו, חבר ההרכב צמד ילד, את תוכנית הנוער "כמו גדולים" בערוץ הידברות.

באפריל 2021 לוהק לסרטם של בני פרדמן ושלום אייזנבך "בית", המועמד ל-9 פרסי אופיר לשנת 2023.

בינואר 2022 לוהק לתפקיד משנה בסרטו של יהודה גרובייס "הסיפור שנשכח" שצולם בפולין, ובאפריל לוהק גם לסרט רשב"י של גרובייס.

בפברואר 2023 יצאה לאור סדרה חינוכית לילדים אותה הפיק בשם "החברים של ישי".

ב-2023 שיחק בסרט "בית".

==חיים אישיים==
ב-1994 נישא לסלין עובדיה. הבמאית רחל רוזנברג ליוותה אותם בהכנות לקראת החתונה והלבטים הנלווים לה והוציאה סרט תיעודי מתקופה זאת בשם "מדרש חופה".

בני הזוג הורים לשלושה ומתגוררים בנתניה.

== חבר בלהקות ==
ישי לפידות חבר במספר להקות בו זמנית והמנהל של רובן
* אוף שימחעס - בה חברים ישי לפידות (סולן), שמשון דלבקוביץ' (נפטר ב-2014), בני שוולב ויענקי אלפא.
* "יא בה ye" - בה חברים לפידות ועמירן דביר
* מועצת השירה היהודית - בה חברים לפידות ועוד שבעה: אייל טויטו, גיל ישראלוב, אלי כהן, נתי חדד, קובי ברומר, משה דן ונתנאל ישראל.
*אוומן - בה לפידות לא משתתף כסולן אלא רק מנהל ומפיק. חברי הלהקה הם: נתנאל ישראל איציק ברוך וקובי ברוך, ושרולי ברונכר.

== דיסקוגרפיה ==
=== אלבומי סולו ===
* ואני המנגינה שלכם (2008)
* ישי לפידות בהופעה חיה

=== אלבומי אוף שימחעס ===
* עם ישראל חי
* דאנס אוף שימחעס
* דאנס אוף שימחעס: עליכם ועלינו
* דאנס אוף שימחעס: האוסף הגדול
* אוף שימחעס וחברים
* מחרוזת פורים (שני דיסקים)
* אוף שימחעס בהופעה חיה

=== אלבומי מועצת השירה היהודית ===
* שרים נוסטלגיה לנשמה (2013)

===סינגלים===
* בקש עבדך (2017)

===השתתפות באלבומים===
* אוהל הופעה 5758 - שני דיסקים (1998)
* באג שמח (2000)
* מוטי זינגבוים: אהבת ישראל (2004)
* אוהד מושקוביץ בהופעה חיה בניו יורק
* האוסף הווקאלי 2 (2015)

===השתתפות בסינגלים===
* שי ברק: אני יהודי (2015)
* מפלגת ש"ס: בזכותיה דמרן עננו (2019)

==פילמוגרפיה נבחרת==
טלוויזיה
{| class="wikitable sortable"
|-
! שנה !! כותר !! תפקיד !! בימוי
|-
|1996
|קדם-אירוויזיון
|עצמו (מתמודד)
|
|-
|
|גור ואוח
|עצמו
|
|-
|
|חמישה בעקבות הפרשה
|עצמו (מגיש)
|
|-
|
|טוקר בשישי
|עצמו (אורח)
|
|-
|
|כמעט שבת שלום
|עצמו (אורח)
|
|-
|
|פותחים שישי
|עצמו (אורח)
|
|-
|2012
|בית ספר למוסיקה
|עצמו (שופט)
|
|-
|2019
|טיפ לסטראוטיפ
|עצמו (מגיש)
|יעקב סלם וברק דגני
|-
|2020
|אופירה וברקוביץ'
|עצמו (אורח)
|אלון אלוש
|-
|2020 - 2021 (4 עונות)
|כמו גדולים
|עצמו (מגיש)
|יעקב סלם, דוד חניה, מאיר ליבוביץ
|-
|2020 - 2021
|ארבע מול אחד
|עצמו (מגיש)
|דייוויד שפירו
|-
|2021
|מדברים עם עדן הראל
|עצמו (אורח)
|אושרת טל מאירוביץ'
|-
|2021
|מדברים תרבות
|עצמו (אורח)
|פנחס בן נאים
|-
|2023
|החברים של ישי
|יוצר, שחקן ראשי
|קלוד דדיה
|-
|}

קולנוע
{| class="wikitable sortable"
|-
! שנה !! כותר !! תפקיד !! בימוי
|-
|1994
|מדרש חופה
|עצמו
|רחל רוזנברג
|-
|2009
|הלהקה
|עצמו
|יהודה גרובייס
|-
|2023
|בית
|אריה קפלו
|בני פרדמן
|-
| rowspan="3" |TBA
|הסיפור שנשכח
|פנחס
|יהודה גרובייס
|-
|רשב"י
|בן פפוס
|יהודה גרובייס
|-
|בחורים טובים 2
|
|ארז תדמור
|-
|}

==קישורים חיצוניים==

* [https://web.archive.org/web/20160303173859/http://www.kinderlach.co.il/?tag=ישי-לפידות קינדרלעך האתר הרשמי]
* 
* 
* 
* 
* 
* 
* 
* חיים גריידינר, [http://www.maariv.co.il/news/new.aspx?pn6Vq=L&0r9VQ=GIFKE סטטוס קוו: כור ההיתוך של ישי לפידות ממשיך לפעול]. באתר מעריב, נובמבר 2014.
* 
* 
* 

==הערות שוליים==

קטגוריה:אמני FDD
קטגוריה:זוכי פרס אקו"ם
קטגוריה:זמרים השרים בעברית
קטגוריה:זמרים חסידיים ישראלים
קטגוריה:חרדים ישראלים
קטגוריה:מפיקים מוזיקליים ישראלים
קטגוריה:סגל ערוץ 20
קטגוריה:סגל רדיו קול חי
קטגוריה:סגל רדיו קול ברמה
קטגוריה:שדרני רדיו חרדים
קטגוריה:זמרי פופ ישראלים
קטגוריה:מתמודדי קדם-האירוויזיון
קטגוריה:זמרים חסידיים
קטגוריה:שחקני קולנוע חרדי
קטגוריה:סגל ערוץ הידברות
קטגוריה:בוגרי ישיבת אור ישראל לצעירים
קטגוריה:חיילי צה"ל במלחמת חרבות ברזל
קטגוריה:ישראלים שנולדו ב-1968